## XIII. KAFLI - Aðrar reglugerðir SSÍ

### a) Reglugerð umvíðavatnssund.

- 1. grein
- Sundsamband Íslands, SSÍ, setur reglur um víðavatnssund á Íslandi, viðurkennir einstök víðavatnssund, heldur utan um árangur og gefur út viðurkenningar til einstaklinga að sundi loknu. Komi upp meiningarmunur sker SSÍ úr og hefur reglur FINA til hliðsjónar eftir því sem við á.
- 2. grein
- Víðavatnssund telst sund sem fer fram í ám, vötnum, sjó eða vatnsrásum. Undanskilið er 10 km sund, en það er skilgreint sem Maraþon sund og um það gildir sérstök reglugerð.
- 3. grein
- Þessar reglur gilda um öll sund á Íslandi sem geta talist víðavatnssund eftir fyrirframtilkynntri sundleið og fara fram eftir 1. janúar 2010. Slík sund sem framkvæmd hafa verið fyrir 1. janúar 2010 geta fengið viðurkenningu að því tilskyldu að vitni hafi verið að þeim og tilkynning um sundið sé sent á SSÍ.
- 4. grein
- Til að sund sé viðurkennt af SSÍ ber sundmanni að tilkynna það fyrirfram til SSÍ á sérstöku formi sem er aðgengilegt á heimasíðu SSÍ. Í tilkynningu um fyrirhugað sund skal eftirfarandi koma fram:
- a) Hvaða sundmann um ræðir
- b) Að sundmaður sé orðinn fullra 18 ára þegar sund fer fram. Sundmaður sem orðinn er fullra 16 ára getur fengið heimild til að synda að því tilskyldu að forráðamenn viðkomandi undirriti tilkynninguna ásamt sundmanni.
- c) Yfirlýsing sundmanns og eftir atvikum forráðamanns um að hann undirgangist reglur SSÍ um víðavatnssund þmt skuldbindingu um að taka ekki óþarfa áhættu í sundinu
- d) Hvaða sundleið um ræðir - upphafspunkt og endastað
- e) Hvenær sundið á að fara fram. Taka skal fram ef verið er að reyna við ákveðna leið á afmörkuðu tímabili.
- f) Hver/hverjir munu fylgja sundmanni í sundinu og hvernig verður þeirri fylgd háttað
- g) Hvort fylgdarmenn hafi kynnt sér reglur SSÍ um víðavatnssund og hafi undirgengist námskeið í skyndihjálp, fræðslu um ofkólnun og námskeið á vegum viðurkenndra aðila um fylgd í víðavatnssundi.
- h) Að sundmaður beri ábyrgð á sundinu sjálfur en hann viðurkenni að eftirlitsmaður (björgunarsveitarmaður) hafi fullt vald til að grípa inn í og stöðva sund, ef ástæða er til, ma vegna örþreytu sundmanns, veðuraðstæðna, aðstæðna í sjó eða annars sem skiptir máli og varðar líf og öryggi sundmanns
- i) Hvort yfirvöldum hafi verið tilkynnt um sundið og leyfi fengið eftir atvikum (með yfirvöldum er átt við lögreglu, hafnarverði eða aðra þá sem einhverja ábyrgð kunna að bera á því svæði sem sundið fer fram á).
- j) Að tilskilið gjald til SSÍ hafi verið greitt.
- 5. Grein
- Til að fá viðurkenningu að sundi loknu undirritar sundmaður yfirlýsingu um lok sunds ásamt fylgdarmanni sínum og einum votti og sendir til SSÍ.
- Á viðurkenningarskjali skal tilgreina sundleið, tíma sundsins og útbúnað sundmanns. Ef sundmaður hefur synt án smurningar og eingöngu í leyfilegum sundfatnaði úr óhitaeinangrandi efnum skal geta þess á viðurkenningarskjali, enda kemur slíkt fram á yfirlýsingu viðkomandi. SSÍ varðveitir skrá yfir þá sem hljóta viðurkenningar.
- Stjórn SSÍ er heimilt að veita sérstakar viðurkenningar vegna;
- a) Sérstakra afreka
- b) Drangeyjarsunds
- c) Hraðamet kvenna eða karla á ákveðinni sundleið.
- d) Elsti einstaklingur kvenna og karla á ákveðinni sundleið.
- enda komi ábendingar þar um til SSÍ.
- 6. grein
- SSÍ gefur út amk einu sinni á ári lista yfir þær sundleiðir sem það viðurkennir. Þær eru nú:
- a) , frá Selsvör við Ánanaust og að Teigavör eða Langasandi á Akranesi og öfugt Akranessund
- b) , frá Skildingarnesi og að Eyri við Álftanes og öfugt Bessastaðasund
- c) , um tvær sundleiðir er að ræða. Sú fyrri er úr Drangeyjarfjöru og að landi Drangeyjarsund við Reykjadisk og öfugt. Þessi leið er u.þ.b. 6,5 km löng. Sú síðari er úr Uppgönguvíkinni og að landi við Reykjadisk og öfugt, leið sem er u.þ.b. 7,3 km að lengd.